open-index/open-wikipedia-markdown huggingface dataset:
Tutkimusmatka

**Tutkimusmatka** tai **tutkimusretki** on matka, joka tehdään tiedon saamiseksi. Ihminen on tehnyt tutkimusmatkoja itselleen tuntemattomille seuduille jo muinaisista ajoista lähtien. Uusia seutuja on usein etsitty purjehtien. Mantereiden kuten Afrikan sisäosia on tutkittu jalkaisin ja jokia pitkin. 1900-luvun lopulla alkoivat avaruuden tutkimusmatkat.

## Historia

Muinaiset foinikialaiset tutkivat ahkerasti Välimeren seutuja, ja karthagolainen Hanno Merenkulkija purjehti Afrikan länsirannikkoa pitkälle etelään. Myös antiikin kreikkalaiset tekivät useita tutkimusmatkoja.

Keskiaikaisia tutkimusmatkailijoita olivat esimerkiksi Amerikassa käynyt viikinki Leif Erikinpoika, Kiinassa käynyt venetsialainen Marco Polo, arabi Ibn Battuta ja kiinalainen Zheng He.

Aikaa 1400-luvulta 1500-luvun lopulle kutsutaan löytöretkien ajaksi, sillä silloin eurooppalaiset tutkimusmatkailijat kuten Kristoffer Kolumbus, Bartolomeu Dias, Vasco da Gama ja Fernão de Magalhães löysivät purjehdusmatkoillaan useita eurooppalaisille aiemmin tuntemattomia maita ja laajensivat tunnettua maailmaa.

Luoteisväylää Euroopasta Pohjois-Amerikan yli Aasiaan alettiin etsiä 1500-luvulla.

1600- ja 1700-luvulla muun muassa hollantilainen Abel Tasman ja englantilainen James Cook tekivät tutkimusmatkoja Oseaniaan ja löysivät muun muassa Australian, Uuden-Seelannin ja Polynesian saariston.

Afrikan tuntemattomiin sisäosiin alettiin tehdä tutkimusmatkoja 1700-luvun lopulta alkaen. Tunnettuja Afrikan-tutkijoita 1800-luvulla olivat esimerkiksi brittiläiset David Livingstone ja Henry Morton Stanley.

Napaseuduille alettiin tehdä tutkimusmatkoja 1800-luvulla, ja vuosina 1909 ja 1911 saavutettiin pohjois- ja etelänavat.

Avaruuteen suuntautuvat tutkimusmatkat kuten kuulennot alkoivat 1960-luvulla.

## Joitain tutkimusmatkoja

* Lewisin ja Clarkin tutkimusretki Yhdysvalloissa 1804–1806
* Saksalainen tutkimusmatka Tiibetiin 1938–1939
* Suuri Kuolan retki 1887
* tutkimusmatkat pohjoisnavalle
* tutkimusmatkat Etelämantereelle
* Kon-Tikin tutkimusmatka Tyynellämerellä 1947
* Challenger-tutkimusmatka valtamerillä 1872–1876
* Mekongin tutkimusmatka 1866–1868

## Katso myös
* Luettelo tutkimusmatkailijoista

## Lähteet

## Aiheesta muualla
Filip IV

**Filip IV** tarkoittaa seuraavia hallitsijoita: 

* Filip IV eli Filip Kaunis (1268–1314), Ranskan kuningas
* Filip IV (1605–1665), Espanjan kuningas, joka hallitsi myös Portugalia nimellä Filip III.

## Katso myös
Filip IV:een liittyy myös seuraava:
* Filippos IV, Makedonian hallitsija vuonna 297 eaa.
Johan Vonlanthen

**Johan Vonlanthen** (s. 1. helmikuuta 1986 Santa Marta, Kolumbia) on sveitsiläinen jalkapalloilija, joka pelaa Itävallan Bundesliigan FC Red Bull Salzburgssa. Pelipaikaltaan hän on hyökkääjä.

Vonlanthen pelasi nuoruudessaan BSC Young Boysissa. Hän teki debyyttinsä Sveitsin pääsarjassa kaudella 2001–2002 kuusitoistavuotiaana. Hän teki sillä kaudella kahdeksassa ottelussa yhden maalin. Seuraavalla kaudella hän pelasi 27 ottelua, joissa teki neljä maalia. Vonlanthen teki kesällä 2003 sopimuksen PSV Eindhovenin kanssa. Kevään 2005 hän oli lainassa Brescia Calciossa ja kauden 2005–2006 NAC Bredassa. Kesäkuussa 2006 hän liittyi jälleen PSV Eindhoveniin, josta siirtyi samana kesänä itävaltalaisseura Red Bull Salzburgiin. Vonlanthen pelasi 33 ottelua ja teki 5 maalia kaudella 2006-07, kun Red Bull Salzburg voitti Itävallan mestaruuden.

Vonlanthen teki debyyttinsä Sveitsin jalkapallomaajoukkueessa 6. kesäkuuta 2004, kun Sveitsi kohtasi Liechtensteinin. Portugalin EM-kisoissa 2004 hänestä tuli toiseksi nuorin EM-lopputurnauksessa pelannut pelaaja sekä nuorin maalintekijä, kun hän viimeisteli maalin Ranskaa vastaan. Vonlanthen teki Färsaaria vastaan kolme maalia, kun Sveitsi voitti maan Saksan 2006 MM-kisojen karsinnassa. Vonlathen oli valittu Sveitsin lopputurnaukseen osallistuvaan joukkueeseen, mutta hän loukkaantui viimeistelyleirillä, jolloin hänen tilalleen nimitettiin Hakan Yakın.

## Lähteet
* Vontlanthenin tilastot weltfussball.dessä
Minun elämäni

**Minun elämäni** (*My Left Foot*) on irlantilais-englantilainen draamaelokuva, joka kertoo irlantilaisen kirjailija Christy Brownin tarinan. Brownilla oli vaikea CP-vamma, josta johtuen hän ei pystynyt liikuttamaan kuin vasenta jalkaansa.

Elokuva perustuu Brownin omaelämäkerralliseen kirjaan *[[Vasen jalkani]]*, josta käsikirjoituksen sovittivat Shane Connaughton ja elokuvan ohjaaja Jim Sheridan. Brownia näyttelee Daniel Day-Lewis ja tämän äitiä Brenda Fricker.

Day-Lewis voitti roolisuorituksestaan parhaan miespääosan Oscarin ja BAFTAn, Fricker parhaan naissivuosan Oscarin ja Christyn isää näytellyt Ray McAnally parhaan miessivuosan BAFTAn. Lisäksi *Minun elämäni* oli ehdolla myös parhaaksi elokuvaksi sekä Oscar- että BAFTA-gaalassa.

## Näyttelijät
*Daniel Day-Lewis – Christy Brown	
*Brenda Fricker – rouva Brown
*Fiona Shaw – tohtori Eileen Cole	
*Ray McAnally – herra Brown
*Hugh O’Conor – nuori Christy Brown
*Cyril Cusack – lordi Castlewelland
*Ruth McCabe – Mary
*Adrian Dunbar – Peter, Eileenin sulhanen

## Palkintoja
### Oscarit
*Paras miespääosa: Daniel Day-Lewis
*Paras naissivuosa: Brenda Fricker
Ehdokkaana:
*Paras elokuva
*Paras ohjaus: Jim Sheridan
*Paras sovitettu käsikirjoitus: Jim Sheridan, Shane Connaughton
*Paras leikkaus: Thelma Schoonmaker
### BAFTAt
*Paras miespääosa: Daniel Day-Lewis
*Paras miessivuosa: Ray McAnally
Ehdokkaana:
*Paras elokuva
*Paras sovitettu käsikirjoitus: Shane Connaughton, Jim Sheridan
*Paras maskeeraus: Ken Jennings

### Golden Globet
Ehdokkaana:
*Paras miespääosa draamaelokuvassa: Daniel Day-Lewis
*Paras naissivuosa: Brenda Fricker

## Arvosteluja
British Film Instituten valitsemat asiantuntijat äänestivät *Minun elämäni* vuonna 1999 mukaan kaikkien aikojen sadan parhaan brittielokuvan listalle. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. *[[Video-opas|Video-oppaassa]]* vuodelta 1994 Kati Sinisalo pitää elokuvan karheasta irlantilaishuumorista, joka taitavien näyttelijäsuoritusten ohella tasapainottaa aiheen liikaa tunteellisuutta. Hän antoi elokuvalle neljä tähteä viidestä, mikä vastaa sanallista arviota ”erinomainen”.

## Lähteet
Lumirae

**Lumirae** on kiinteä  himmeänvalkoinen pyöreähkö sadepartikkeli. Se  monesti rikkoutuu, kun sataa maahan. Lumirae syntyy  pilvissä huurtumalla kun alijäähtyneet pilvipisarat tarttuvat jääkiteen tai lumihiutaleen pintaan.

Ulkonäöltään lumirae voi muistuttaa styroksin murua tai karkeata raejuustoa. Lumirae on yleensä läpimitaltaan alle viiden millimetrin mittainen, mutta suurempiakin lumirakeita voi syntyä. Rakeisiin verrattuna lumirakeet ovat pehmeitä ja hajoavat huomattavasti helpommin.

## Synty
Lumirakeet syntyvät kun jääkiteet tai lumihiutaleet putoavat runsaasti alijäähtyneitä pilvipisaroita sisältävien pilvikerrosten läpi, ja sen seurauksena huurtuvat voimakkaasti. Huurtumisen käynnistymiseksi jääkiteiden vaakapoikkipinta-alan on oltava riittävän suuri, jotta kaikki pilvipisarat eivät pääse vilahtamaan ilmavirran mukana kiteiden ohitse ja jotta kiteet ovat tarpeeksi raskaita pudotakseen pilvipisaroita nopeammin törmäysten mahdollistamiseksi. Kiteiden muodosta riippuen pienin huurtumisen mahdollistava koko on 40 μm (pilarimaiset kiteet) ja 200 μm (leveäsakaraiset laattakiteet) väliltä. Lumirakeen syntymiseksi huurtumisen tulee olla voimakasta. Lievästi huurtuneissa lumihiutaleissa alkuperäinen muoto on vielä selvästi nähtävillä. Huurtumisen jatkuessa alkuperäiset kidemuodot alkavat peittyä, ja lopulta lumirae saavuttaa muhkuraisen pyöreähkön tai timanttia muistuttavan kartiomaisen muodon.

## Katso myös
*Lumi
*Rae
*Jääneulanen
*Räntä
*Lumijyvänen

## Lähteet

## Aiheesta muualla
*Raetermejä Ilmatieteen laitos
Jääneulanen

**Jääneulanen** on ylhäällä ilmakehässä muodostunut pitkulainen jääkide. Jääneulasten muodostuminen vaatii hyvin kylmää. Jääneulasia leijuu ukkospilvien huipuilla. Talvella jääneulasia sataa ylemmästä ilmakehässä kirkkaalla ilmalla, ja tämä aiheuttaa esimerkiksi katuvalojen ylle yöllä valopatsaita.
Ü

**Ü** (**ü**) on kirjain, jota käytetään azerin, espanjan, ranskan, saksan, karjalan, unkarin, viron, turkin ja turkmeenin kielessä. Merkkiä käytetään myös mandariinikiinan pinyin-latinisaatiossa. Kirjainta kutsutaan suomessa toisinaan nimellä *"saksalainen y"*.

Ü ääntyy useissa kielissä suomen *y*-äänteen kaltaisena. Kirjaimen muodostamisessa U:sta on ideana se, että kahta pistettä kirjaimen päällä käytetään umlaut-merkkinä, joka tekee takavokaalista vastaavan etuvokaalin.

Espanjan kielessä ü-kirjainta käytetään [w]-äänteen merkkinä. [w] on espanjassa /u/-foneemin allofoni ennen samaan tavuun kuuluvaa vokaalia. Ü-kirjainta käytetään seuraavissa yhdistelmissä, joissa pisteetön u ei ääntyisi lainkaan: *gue/güe* ja *gui/güi*.

Virossa ü on y-äänteen kirjain. Sen sijaan saksan ü ei ole erillinen kirjain vaan tarkkeellinen u ja siksi se aakkostetaan u:n yhteyteen. Saksan ü:n treema on diakriittinen merkki.

## Lähteet
Winha (yhtye)

**Winha** oli vuosina 1988–2001 toiminut helsinkiläinen rockyhtye, joka julkaisi kaksi Jukka Orman tuottamaa julkaisua. Toisen julkaisunsa äänittämiseen yhtye käytti yhteensä lähes neljä vuotta aikaa studiossa. Kolmannen levynsä yhtye jätti lopulta julkaisematta, mutta osia siitä kuultiin myöhemmin muun muassa *[[Madventures]]*-TV-sarjan taustalla. Levyjen kokeellisen ja raa'an soinnin vastapainoksi yhtyeen live-sointi oli usein pelkistetympää ja suorempaa. *Important*-levynjulkaisutilaisuudessa Tavastialla 2001 yhtye soittikin ensin levymateriaalinsa kokonaisuudessaan ja tämän jälkeen Winhadelic-nimellä toisen keikan heti perään funk-henkisellä ohjelmistollaan. 

Vuonna 2004 nähtiin Helsingin Juhlaviikkojen Huvila-teltassa yhtyeen solisti-säveltäjä-sanoittajan Roni Martinin säveltämä ja Jukka Orman sovittama modernia flamencotanssia ja Pentti Saarikosken tekstejä yhdistänyt esitys "Maailmasta". Myöhemmin samana vuonna julkaistiin erinomaisen vastaanoton siivittämänä samanniminen levytys. Tämän jälkeen Martinia on nähty muun muassa tanssiteosten säveltäjänä. Winha-yhtyeen basisti Arto Tuohimaa siirtyi elokuva-alalle ja yhtyeen lyhytaikaisempi basisti Ville Valo perusti yhtyeensä HIM:in. Yhtyeen urkuri Allu Lee Milonoff toimii nykyään suomentajana. 

Ennen ensijulkaisuaan Winha toimi nimellä Vinhan Laituri. 

## Julkaisuja

**Audiosexual Experience* (1998, Seal on Velvet/Poko Rekords)
**Important* (2001, Seal on Velvet/Poko Rekords)
**Sketches* (2002, promo, julkaisematon)
**Madventures*-DVD (2005, GimmeYaWallet) 

## Aiheesta muualla
* Pokon artistisivu ja diskografia 
* Roni Martin
Constanze Mozart

**Constanze Mozart** (o.s. *Weber*; 1762–1842) oli Wolfgang Amadeus Mozartin vaimo ja säveltäjä Carl Maria von Weberin serkku. Mozart tapasi Constanze Weberin perheineen Mannheimissa 1777. Aluksi Mozart oli rakastunut Constanzen siskoon Aloisiaan. Kun Mozart kohtasi Weberit uudelleen vuonna 1781 oli Aloisia jo naimisissa.

Mozartin avioliitto Constanzen kanssa 4. elokuuta 1782 merkitsi hänelle välirikkoa isän, Leopold Mozartin kanssa. Mozart ja Constanze saivat kuusi lasta:
*Raimund Leopold Mozart (1783)
*Karl Thomas Mozart (1784)
*Johann Leopold Mozart (1786)
*Theresia Mozart (1787)
*Anna Mozart (1789)
*Franz Xaver Wolfgang Mozart (1791)

Lapsista ainoastaan Karl Thomas ja Franz Xaver elivät aikuisiksi. Mozartin kuoltua 1791 Constanze oli kahden elossa olevan lapsensa kanssa taloudellisissa vaikeuksissa ja joutui myymään hallussaan olleet Mozartin alkuperäiskäsikirjoitukset.

Vuonna 1809 Constanze meni uusiin naimisiin tanskalaisen diplomaatin Georg Nikolaus Nissenin kanssa. Vuodet 1810 – 1820 pariskunta asui Kööpenhaminassa. Myöhemmin he matkustelivat Euroopassa, etenkin Saksassa ja Italiassa, ja asettuivat Salzburgiin 1824. He työstivät yhdessä Mozartin elämäkertaa, ja Constanze julkaisi sen 1828, kaksi vuotta Nissenin kuoleman jälkeen.

## Aiheesta muualla

*Constanze Mozart -sivusto
Christy Brown

**Christy Brown** (5. kesäkuuta 1932 Dublin, Irlanti – 6. syyskuuta 1981 Parbrook, Englanti) oli irlantilainen kirjailija, runoilija ja taidemaalari. CP-vammansa takia hän pystyi liikuttamaan vain vasenta jalkaansa.

Brown oli kymmenes irlantilaisen muurarin 22 lapsesta. Häntä pidettiin kehitysvammaisena, kunnes hän viisivuotiaana nappasi palan liitua siskonsa kädestä vasemmalla jalallaan ja piirsi, osin äitinsä avustuksella, A-kirjaimen osoituksena henkisistä kyvyistään. Siihen aikaan vammaisilla lapsilla ei ollut oikeutta opetukseen, mutta Christyn äiti opetti kärsivällisesti poikansa lukemaan ja kirjoittamaan. Hän meni hoitajansa Mary Carrin kanssa naimisiin vuonna 1972.

Brownin omaelämäkerta *Vasen jalkani* (*My Left Foot*) laajennettiin myöhemmin romaaniksi *Jonnekin päivästä pois* (*Down All the Days*), ja siitä tuli kansainvälinen menestyskirja, joka käännettiinkin 14 kielelle. Pentti Saarikoski suomensi sen vuonna 1970 ja *Vasen jalkani* -teoksen 1973.

Jim Sheridanin ohjaama elokuva *[[Minun elämäni]]* (1989) perustuu Brownin omaelämäkertaan. Elokuvassa Brownia näyttelee Daniel Day-Lewis.

## Teokset
* *Vasen jalkani* (*My Left Foot*, 1954)
* *Jonnekin päivästä pois* (*Down All the Days*, 1970)
* *Come Softly to My Wake (Poems of Christy Brown)* (1971)
* *Background Music: Poems* (1973)
* *A Shadow on Summer* (1976)
* *Wild Grow the Lilies* (1976)
* *Of Snails and Skylarks* (1978)

## Lähteet
Kallohonka

**Kallohonka** on mänty, johon karhujen pääkallot asetetaan peijaisten jälkeen. Karhun luut haudataan puun juurelle.  Kallot on yleensä laitettu puun keskivaiheille katsomaan itään. Yhdessä puussa voi olla usean karhun kallot.

Kallohonka on voinut olla maailmanpuun symboli, ja nostamalla kallo puuhun on ajateltu palautettavan karhu taivaalle, josta se on syntynyt.

## Katso myös

* Karhun synty
Luonne

**Luonne** eli **luonto** tarkoittaa jollekin asialle tai ilmiölle ominaisia merkittäviä toiminnallisia piirteitä, jotka pysyvät eri tilanteissa. Usein luonteella tarkoitetaan tietoisen tai tuntevan olennon, kuten ihmisen tai eläimen käytöksen ja mielentilan yksilöllisiä piirteitä. 

## Muinaissuomalaisten käsitys ihmisen luonnosta

Sanan *luonto* alkuperäinen merkitys on ihmisen suojelushaltija. Sana *luonne* on samaa kantaa. Suomalaisen mytologian mukaan ihmisen luonto on henkiolento, joka seuraa ihmistä ja vaikuttaa tämän onneen, luonteeseen ja menestykseen. Vasta myöhemmin sana luonto on saanut nykyisen merkityksensä.

Etymologisesti luonto-sana taas viittaa luomiseen, synnyttämiseen. 

## Katso myös
*Temperamentti

## Aiheesta muualla

*
Sallan tauti

**Sallan tauti**  eli **sialuria** on vaikea psykomotorisen kehityksen jälkeenjääneisyys ja ataksia. Sallan tautia sairastavien soluihin kertyy siaalihappoa, joka estää normaalin solutoiminnan. Sallan tauti on suomalaiseen tautiperintöön kuuluva hitaasti etenevä resessiivisesti periytyvä sairaus, johon kuuluu vaikea kehitysvammaisuus ja liikunnan häiriöitä. Geenivirhe on 6. kromosomin SLC17A5-geenissä (6q14-q15).

Suomessa Sallan tauti on todettu noin sadalla henkilöllä, Ruotsissa kolmellakymmenellä henkilöllä ja muualla muutamilla. Suurin esiintyvyys on Pohjois-Suomessa. Suomessa todetaan vuosittain pari uutta tapausta.

## Oireet

Vastasyntyneet vaikuttavat normaaleilta, mutta jo alle vuoden ikäisenä alkaa ilmaantua erilaisia liikkumiseen liittyviä oireita, esimerkiksi lihasvelttoutta ja tasapainon sekä koordinaation häiriöitä. Kehityksen virstanpylväät myöhästyvät. Puhe yltää korkeintaan yksittäisten sanojen asteelle, eivätkä kaikki opi kävelemään. Hidas kehitys jatkuu noin 3-vuotiaaksi asti, mistä alkaa vähittäinen taantuminen.

Sallan tautiin liittyy usein epilepsia. Tautia sairastavat ovat hieman tavanomaista alttiimpia infektioille, ja murrosikä saattaa alkaa viivästyneesti tai huomattavan varhain. Muuten yleinen terveydentila on melko hyvä. Usein Sallan tautia sairastavat henkilöt elävät selvästi yli 60-vuotiaiksi, ja vanhin tunnettu tapaus oli kuollessaan 72-vuotias. Taantumisen johdosta Sallan taudista kärsivät ovat kuitenkin keski-iän jälkeen tavallisesti vaikeasti kehitysvammaisia.

## Levinneisyys
Sallan tauti on nimetty ensimmäisen Aulan ja kumppanien vuonna 1979 kuvaaman potilasryhmän asuinkunnan Sallan mukaan. Tautia esiintyy lähinnä entisen Lapin läänin alueella, mutta muuallakin on yksittäisiä tapauksia.

## Lähteet
* 
* Finnish Disease Database  
### Viitteet

## Aiheesta muualla
*
Thyone

**Thyone** viittaa seuraaviin asioihin:
* Thyone, vaihtoehtoinen nimi Semelelle kreikkalaisessa mytologiassa
* Thyone, Jupiterin kuu
* *[[Thyone (suku)|Thyone]]*, merimakkaroiden suku.
Norjalainen metsäkissa

**Norjalainen metsäkissa** on Skandinavian kylmiin olosuhteisiin sopeutunut kesykissarotu. Puolipitkäkarvainen kissa näyttää villimmältä kuin onkaan: norjalaiset metsäkissat ovat leikkisiä ja sosiaalisia ihmisten seurassa. Rotu tunnetaan Norjassa nimillä *norsk skogkatt* (myös *skogkatt*, *skaukatt*) ja Yhdysvalloissa lempinimellä *wegie* (*Norwegian* lyhennettynä).

## Luonne
Norjalaiset metsäkissat ovat luonteeltaan uteliaita, älykkäitä ja sosiaalisia. Ne oppivat myös helposti. Norjalainen metsäkissa rakastaa yksin oloa, mutta sitäkin enemmän seurassa oloa, mutta ei viihdy hirveän pitkiä aikoja yksin.

## Historia

Pitkään Norjassa tunnettu rotu on kehittynyt ilman ohjattua jalostusta ja sitä on pidetty tavallisena kotikissana. Sen uskotaan kehittyneen viikinkien tuomien lyhytkarvakissojen ja ristiretkeläisten tuomien pitkäkarvaisten kissojen risteytymänä. Norjalainen metsäkissa tuli kansainvälisesti tunnetuksi 1930-luvun lopulla, kun muutama yksilö sai Saksassa kissanäyttelyn tuomaristolta myönteiset arvostelut. Toisen maailmansodan sytyttyä rotu unohdettiin kansainvälisesti 1970-luvulle asti. Ensimmäisenä kansainvälisenä rotuliittona FIFe hyväksyi rodun vuonna 1977. Nykyisin rotua kasvatetaan muun muassa Yhdysvalloissa, Australiassa ja Euroopassa, mukaan lukien Suomessa. 
Norjalainen metsäkissa on Norjan oma kissarotu. 

## Ulkonäkö
Pakkasta hyvin kestävällä norjalaisella metsäkissalla on tiheä turkki, tupsukorvat ja tuuhea häntä. Turkki on kaksikerroksinen. Alla on tiheä aluskarva ja päällä pitkät öljyiset peitinkarvat, jotka tekevät turkista lähes vedenpitävän. Kastunut kissa ravistaa itsensä kuivaksi samaan tapaan kuin koirat. Kissalla on pitkäkarvainen kauluri ja pitkäkarvaiset ”housut”. Tassujen anturoissa on tupsut, jotka suojaavat anturoita kylmältä. Turkki kehittyy tuuheaksi kissoilla, jotka ulkoilevat talvella. Sisäkissojen turkki ei ole yhtä muhkea. 

Kesykissaroduksi norjalainen metsäkissa on iso: urokset painavat 6–10 kiloa ja naaraat arviolta puolet urosten painosta. Norjalainen metsäkissa on voimakasrakenteinen, roteva kissa, vartalo on pitkä ja takajalat ovat etujalkoja pidemmät. Kissan pää on kolmiomainen, nenä on suora ja silmät isot, avoimet ja hieman vinossa. Korvat ovat suuret ja muodostavat kasvojen kanssa kolmion.

## Ikä
Norjalainen metsäkissa kehittyy melko hitaasti, mutta täysikasvuinen se on kolmevuotiaana.

Norjalaiset metsäkissat eli norskit elävät yleensä 11&ndash;17-vuotiaaksi.

## Galleria

Tiedosto:Lolo the Norwegian Forest Cat, lying down.jpg|Puolivuotias norjalainen metsäkissa.
Tiedosto:Norskskogkatt Evita 3.JPG|Viisivuotias norjalainen metsäkissa.
Tiedosto:Black and white Norwegian Forest Cat.jpg|Norjalainen metsäkissa talviturkissa.
Tiedosto:8 month old Norwegian Forest Cat.jpg|Kahdeksan viikkoa vanha norjalainen metsäkissa.


## Lähteet

## Aiheesta muualla

*Norjalainen metsäkissa ry
*Tietoa rodusta Suomen Kissaliiton sivuilla
Joss Stone

**Joscelyn Eve Stoker** (s. 11. huhtikuuta 1987 Dover, Kent), tunnetaan taiteilijanimellä **Joss Stone**, on englantilainen laulaja-lauluntekijä ja näyttelijä.

Stone kuunteli nuorena muun muassa Aretha Franklinia. 14-vuotiaana hän esiintyi BBC:n televisio-ohjelmassa *Star for a Night* laulaen Franklinin kappaleen ”A Natural Woman”. Vuonna 2002 hän solmi levytyssopimuksen BMG:n kanssa. 

Stone siirtyi Miamiin työskentelemään ensimmäisen studioalbuminsa parissa. Ilmestyessään *[[The Soul Sessions]]* (2003) pääsi Britannian albumilistalla top-5:n joukkoon ja myös neljänkymmenen myydyimmän joukkoon Yhdysvaltain *[[Billboard 200]]* -listalla. Stone on sen jälkeen julkaissut kuusi albumia, *[[Mind, Body & Soul]]* (2004), joka oli Suomen virallisella listalla parhaimmillaan sijalla 28, *[[Introducing Joss Stone]]* (2007), *[[Colour Me Free!]]* (2009), *[[LP1]]* (2011), *[[The Soul Sessions Vol. 2]]* (2012) ja *[[Water for Your Soul]]* (2015).

Stone teki elokuvadebyyttinsä vuonna 2006 ensi-iltansa saaneessa fantasiaelokuvassa *[[Eragon (elokuva)|Eragon]]*. Hän näytteli Anna Kleveläistä televisiosarjassa *[[Tudors]]* vuonna 2009.

Stone ilmoitti 14. syyskuuta 2020 Stone ilmoitti Instagramissa, että hän ja hänen poikaystävänsä Cody odottavat yhteistä lastaan. Lapsi on Stonen ensimmäinen.

## Diskografia
### Albumit
* *The Soul Sessions* (2003)
* *Mind, Body & Soul* (2004)
* *Introducing Joss Stone* (2007)
* *Colour Me Free!* (2009)
* *LP1* (2011)
* *SuperHeavy* - supergroup album (2011)
* *The Soul Sessions Vol. 2* (2012)
* *Water for Your Soul* (2015)
* *Project Mama Earth* (2017)
* *Your Remixes of Water for Your Soul* (2019)

### Singlet

* ”Fell in Love With a Boy” (2004)
* ”Super Duper Love” (2004)
* ”You Had Me” (2004)
* ”Right to Be Wrong” (2004)
* ”Spoiled” (2005)
* ”Don’t Cha Wanna Ride” (2005)
* ”Cry Baby” / ”Piece of My Heart” (2005)
* ”Tell Me ’Bout It”  (2007)
* ”Tell Me What We’re Gonna Do Now” (2007)
* ”L-O-V-E” (2007)
* ”All I Want for Christmas” (2007)
* ”Baby Baby Baby” (2007)
* ”Free Me” (2009)
* ”Stand Up to Cancer” (2010)
* ”Back in Style” (2011)
* ”Somehow” (2011)
* ”Karma” (2011)
* ”Don’t Start Lying to Me Now” (2011)
* ”While You’re Out Looking for Sugar” (2012)
* ”Take Good Care” (2012)
* ”Pillow Talk” (2012)
* ”Teardrops” (2012)
* ”No Man’s Land” (2014)
* ”Stuck on You” (2015)
* ”The Answer” (2015)
* ”Molly Town” (2015)
* ”Free Me 2017” (2017)
* ”Oceans” (2017)
* ”Lean On Me” (2020)

## Lähteet

## Aiheesta muualla

* Viralliset sivut (Yhdysvallat)
*
Hieros gamos

**Hieros gamos** (kreikkaa *ιερός γάμος*, "pyhä avioliitto") tai **hierogamia** (kreikkaa *ιερογαμία*, taas "pyhä avioliitto") tarkoittaa pariutumista ja usein myös avioliittoa jumalan ja ihmisnaisen tai -miehen välillä, joka tapahtui yleensä keväällä. Se on useiden muinaisten kansojen myytti ja rituaali, jonka osanottajat uskoivat voivansa saavuttaa uskonnollisia kokemuksia olemalla yhdynnässä. Osanottajat saattoivat esittää tai uskoa edustavansa jumalia. Rituaalin uskottiin symbolisesti tai kirjaimellisesti parantavan niin osanottajien, kansan kuin maaperänkin hedelmällisyyttä. Rituaaliin otti usein osaa paikallinen päällikkö, joka saattoi yhtyä esimerkiksi paikalliseen papittareen.

Joissain tapauksissa, kuten pyhässä avioliitossa Sumerin kuninkaan ja Inannan ylipapittaren välillä, oli tällä myös käytännöllistä merkitystä. Myös tavalliset ihmiset ottivat mallia ja yhtyivät juuri tuolloin, minkä seurauksena paljon lapsia syntyi talvella, jolloin niiden hoitamiseen oli eniten aikaa.

Joskus hieros gamos oli insestinen yhdyntä esimerkiksi toisilleen sukua olevien jumalten välillä. 

## Lähteet
Semele

**Semele** (tai **Thyone**) oli kreikkalaisessa mytologiassa Kadmoksen ja Harmonian tytär sekä Dionysoksen kuolevainen äiti. 

Ylijumala Zeus rakastui Semeleen ja lupasi täyttää tämän kaikki toiveet. Semelen odottaessa Dionysos-lasta mustasukkainen Hera sai hänet pyytämään, että Zeus ilmestyisi todellisessa luonnossaan.

Zeus teki näin, mutta Semele ei kestänyt näkyä vaan paloi poroksi. Zeus pelasti kuitenkin sikiön ja kätki sen omaan reiteensä, josta Dionysos myöhemmin syntyi. Vartuttuaan Dionysos haki Semelen manalasta ja vei hänet Olympokselle.

## Lähteet

* 

### Viitteet
Rauhanasema

**Rauhanasema** on Helsingin Itä-Pasilassa sijaitseva entinen asemarakennus, joka on suomalaisten rauhanjärjestöjen käytössä. Se on Itä-Pasilan ainoa puutalo.

## Historia
Rakennus oli rautatieasemana alun perin Vammeljoella Karjalassa, kunnes se vuonna 1923 siirrettiin Pasilan rautatieasemaksi Helsinkiin. 1980-luvulle tultaessa se ei kuitenkaan enää riittänyt palvelemaan kasvavia matkustajamääriä. Rakennus siirrettiin uuden Pasilan aseman tieltä 8. syyskuuta 1984 kokonaisena nykyiselle paikalleen, Veturitori-nimiselle aukiolle, noin sadan metrin päähän aiemmalta paikaltaan. Helmikuussa 1986 rakennus paloi tulipalossa, mutta rakennettiin talkootyönä uudelleen. Rakennus vihittiin uuteen käyttöönsä 26. syyskuuta 1986. 

Rauhanaseman omistaa Suomen Rauhanliitto, ja sen tiloissa toimii useita kansalaisjärjestöjä. Rauhanaseman läheisyydessä vihittiin 19. toukokuuta 2006 Arndt Pekurisen puisto. Rauhanaseman tiloja, juhlasalia ja saunaosastoa, vuokrataan järjestöille, yrityksille ja yksityishenkilöille.

## Rauhanasemalla pysyvästi toimivat järjestöt
* Aseistakieltäytyjäliitto
* Kansainvälinen vapaaehtoistyö
* Suomen Rauhanliitto
* Sadankomitea
* Ydin-lehti
* Ystävyysseurojen liitto
*Ruokaa ei aseita

## Katso myös
* Pasilan veturitallit 
* Toralinna 

## Lähteet

## Aiheesta muualla

* Rauhanaseman kotisivu
YLE Extra

**YLE Extra** oli Yleisradion digitaalinen televisiokanava, joka keskittyi live-tapahtumien, suorien lähetysten, populaarikulttuurin ja urheilutapahtumien lähettämiseen.

Extra aloitti YLE24:n paikalla televisiokanavana perjantaina 27. huhtikuuta 2007. Se jäi kuitenkin hyvin lyhytikäiseksi ja lakkautettiin jo seuraavan vuoden tammikuussa.

Lakkautus liittyi Yleisradion talouden säästötoimenpiteisiin. Kanavan katsojaluvut eivät olleet Yleisradion mukaan riittävän hyviä. Kanavapaikka luovutettiin YLE TV1+:lle jatkuvien tekstityshäiriöiden vuoksi. Tämän jälkeen YLE TV1:n ohjelmia oli näytetty kahdella kanavalla, Extran kanavapaikalla tekstitys oli toteutettu polttamalla kuvaan aiemman digitaalisen tekstityksen sijaan, joten ongelmia ei ollut enää syntynyt. Nykyään Extran kanavapaikalla näkyy Liv.

## YLE Extran ohjelmistoa
* Operaatio hyvä yritys
* The Mighty Boosh
* Musiikki-tv (aiemmin TV2:n ohjelmistossa)
* Extra Live
* Extra Large (suora makasiiniohjelma, ensimmäinen lähetys 20. elokuuta 2007)
* Mielensäästäjä
* Testikuva
* YleX (aamu) extrana (vuosina 2005–2007 TV2:n ohjelmistossa YleX Aamu, YLEKaX ja YlekaX-nimisenä)
* YleX (iltapäivä) extrana (YleX (aamu) extran sisarohjelma)
* Extran joulukalenteri
* H2O
* Hei, meitä huijataan
* Itsepalvelu-TV
* Mieletön show
* Nauruhuussi
* Roudarin iltasatu
* Sketsiklinikka
* Starat
* Todella upeeta
* Vikatikki
* Wintteri

## Lähteet

## Aiheesta muualla
* https://web.archive.org/web/20070418075133/http://extra.yle.fi/ (Arkistoitu)
Luettelo 27-vuotiaina kuolleista muusikoista

Tämä on **luettelo 27-vuotiaina kuolleista muusikoista**. 1960-luvun lopulla ja 1970-luvun alussa joukko kuuluisia rocktähtiä kuoli tässä iässä, useimmiten päihteiden väärinkäytön seurauksena. Tästä syystä 27-vuotiaana kuoleminen on rockmuusikoista puhuttaessa eräänlainen käsite. Usein puhutaan ironisesti  **27:n kerhosta** tarkoitettaessa nuorina kuolleita muusikkoja tai näyttelijöitä.

## Alkuperäinen 27-kerho

Vaikka Hendrix, Joplin ja Morrison kuolivat kaikki kymmenen kuukauden sisällä ja tunsivat toisensa, "27:n kerhosta" alettiin puhua vasta Cobainin kuoleman jälkeen vuonna 1994.

## Muita 27-vuotiaina kuolleita muusikoita

## Lähteet

## Aiheesta muualla
*Surullinen lista: 27-vuotiaana kuolleet rock-tähdet *mtv3.fi*
Valvomo

**Valvomo** on suomalainen helsinkiläis-espoolainen yhtye. Se tunnetaan parhaiten vuoden 2006 kappaleestaan "Mikä kesä?", joka oli vuoden 2006 kesähitti ja pysyi Suomen virallisen singlelistan kärjessä seitsemän viikkoa.

## Historia
Alun perin yhtye perustettiin soittamaan syntikkapoppia, mutta tyyli vaihtui pian tanssittavaksi rytmimusiikiksi, jossa on vaikutteita myös skasta. Valvomo pyrki olemaan myös poliittinen yhtye. Viitteitä tästä antaa muun muassa runsaasti radiosoittoa saanut, omaisuuden olemusta pohtiva kappale ”Ensimmäinen kaiken ottaa”.

Yhtyeen jäsenistä osa esiintyi taiteilijanimillä, esimerkiksi basisti Markiisi eli Markus Lindén tunnetaan myös vapaana kuvittajana. Hän on tehnyt kitaristi Teiskan eli Jaakko Teittisen kanssa Pentti Hirvonen -kirjasarjan. He ovat myös vaikuttaneet muutamissa kokoonpanoissa taustoilla. Laulaja Setä eli Alex Keskitalo ja rumpali Ville Sjöblom ovat puolestaan vaikuttaneet myös progressiivista rockia soittavassa yhtyeessä Overhead. Keskitalo on ollut yhtyeessä laulajana ja huilistina vuodesta 2000 lähtien. 

Keskitalo työskenteli musiikkiuran ohella yrittäjänä. Aikaisemmin hän työskenteli ohjelmoijana lakimiestoimistossa ja teki Valvomon tauon aikana musiikkia pöytälaatikkoon lähinnä omaksi ilokseen. Hän vieraili huilistina Kiki Pau -yhtyeen *White Mountain* -albumilla sekä taustalaulajana Joose Keskitalon albumilla *[[Julius Caesarin anatomia]]*.

#### Paluu vuonna 2026
Vuonna 2008 tauolle jäänyt yhtye teki paluun ja julkaisi uutta musiikkia vuonna 2026. Yhtye on paluun yhteydessä luopunut vanhoista taiteilijanimistään. Basisti Markus Lindén on jäänyt yhtyeestä pois ja hänen tilalleen yhtyeeseen liittyi Janne Oinas.

Yhtye julkaisi ensimmäisen uuden kappaleensa "Voittanut en" omakustanteena maaliskuussa 2026. Kappaleelle julkaistiin sekä Alex Keskitalon että tekoälyn tekemä musiikkivideo. Yhtyeen on määrä esiintyä vuoden aikana ainakin Helsinki City Festivalilla ja Ylivieskan Sun Pampasissa.

## Kokoonpano
* Alex "Setä" Keskitalo: laulu
* Jaakko "Teiska" Teittinen: kitara 
* Ville Sjöblom: rummut
* Janne Oinas: basso

### Entiset jäsenet
* Markus "Markiisi" Lindén: basso (2005–2008)

## Diskografia
### Albumit
* *[[Heitä ensimmäinen kivi]]* (2006)
* *[[Toivo (albumi)|Toivo]]* (2008)

### Singlet
* *[[Ovi ois]]* (2006)
* *[[Mikä kesä?]]* (2006)
* *Ensimmäinen kaiken ottaa* (promo, 2006)
* *Tiistai* (promo, 2007)
* *Soo Soo* (promo, 2008)
* *Matkaan* (promo, 2008)
* *Voittanut en* (2026)

### EP:t
* *Promo-CD* (demo-EP, 2005)
* *Kesä-promo* (demo-EP, 2005)

## Lähteet

## Aiheesta muualla

* Valvomon hitti hämmensi talousoppineita: Laulun sanoitus vei asiantuntijat peruskysymysten äärelle *Helsingin Sanomat*. 3.9.2006.
Kesähitti

**Kesähitti** on musiikkikappale, joka nousee kesäaikaan suureen suosioon. Kappaleen sisältäviä levyjä myydään paljon, ja sitä soitetaan radiossa sekä tanssilattioilla. Suosio jää yleensä myös lyhyeksi, ja kyseinen bändi saattaa myös jäädä niin sanotuksi ”yhden hitin ihmeeksi”. Kesähitille ei ole täsmällistä määritelmää. Kesähitistä järjestetään myös äänestyksiä vuosittain, ja niitä saatetaan koota kokoelmalevyiksi. Muina vuodenaikoina ilmiötä ei ole samassa määrin olemassa.

## Kesähittejä Suomessa

## Lähteet
Steve Corino

**Steve Eugene Corino** (s. 29. toukokuuta 1973, Winnipeg, Manitoba) on kanadalais-yhdysvaltalainen showpainija. Nykyisin Corino asuu Philadelphiassa. Hän on paininut ECW:ssä ja monessa indy-promotiossa. Nykyään Corinolla on sopimus WWE:n kanssa ja hän työskentelee NXT-brändissä valmentajana ja tuottajana. Corino on myös vierallut Suomessa PWF:ssa.

## Mestaruudet ja muut saavutukset

*IWA Junior Heavyweight title
*ECWA Tag Team title 2 kertaa
*IPWA Tag Team title
*ESW Light Heavyweight title
*USCW Tag Team title
*NWA World Light Heavyweight title
*IPWA  Light Heavyweight title
*NWA 2000 Light Heavyweight title
*WWC Junior Heavyweight title
*SCW  Junior Heavyweight title
*NWA/PWA Heavyweight title
*NWA United States Tag Team title
*KYDA Heavyweight title
*ECW Heavyweight title
*NWA World Heavyweight title
*Zero-One United States title
*PWF Universal title
*NWA Intercontinental Tag Team title
*MLW Heavyweight title
*IWA Junior Heavyweight title
*IPW Hardcore Heavyweight title
*NWA New York-New Jersey Heavyweight title 
*NWA North American Heavyweight title
*NWA Florida Heavyweight title 
*NWA Southern Heavyweight title
*Appalachia Pro Wrestling Heavyweight title
*IPHW Heavyweight title 
*IWA-PA Heavyweight title 
*KYDA Mid Atlantic title
*MEWF Light Heavyweight title
*MEWF Tag Team titles
*OMEGA Heavyweight title 
*PCW Junior Heavyweight title
*AWA World Heavyweight title 
*NWA Intercontinental Tag Team titles

## Lopetusliikkeet
*Northern Lights Bomb
*The Choshu Lariat
*The Super Kick
*The Old School Expulsion

## Paininimet
*The 4–5-6 Kid
*Monster C
*Katakari Max
*Kendo Shinkiba
*Mr. Baseball

## Lähteet
Cruisin’ (albumi)

**Cruisin**' on Village People -yhtyeen kolmas albumi vuodelta 1978. Levy sisältää kappaleen Y.M.C.A., joka on yhtyeen tunnetuin ja yksi discoajan tunnetuimpia kappaleita.

## Kappaleet
Kaikki kappaleet kirjoittanut Belolo/Morali/Willis.

# 
# 
# 
# 
# 

## Kokoonpano
* Victor Willis – Poliisi
* Glenn Hughes – Nahkamies
* Randy Jones – Cowboy
* Felipe Rose – Intiaani
* David Hodo – Rakennusmies
* Alex Briley – Sotilas

## Aiheesta muualla
* Cruisin' discogs.com -sivustolla
Hail Victory

**Hail Victory** on Skrewdriver-yhtyeen vuonna 1994 ilmestynyt viimeinen pitkäsoitto. Yhtyeen laulaja Ian Stuart Donaldson kuoli auto-onnettomuudessa ennen levyn ilmestymistä, ja masternauhat varastanut Combat 18 -järjestö julkaisi ISD-levymerkin alla oman kopion levystä ennen virallista Rock-O-Raman julkaisua.

## Kappalelista

# Diamonds in the Dust / Hail Victory - 4:15
# Vampire - 2:51
# White Noise - 2:20
# House of Treason - 3:18
# Mother Europe - 2:48
# Old Albion - 3:45
# European Battle Song - 2:48
# We March to Glory - 2:53
# Renegade - 2:22
# Fools no More - 3:37
# Time to Die - 2:39
# Night Trains - 6:47

## Kokoonpano

* Ian Stuart Donaldson - laulu
* Stigger - kitara
* Smiley Jon - basso
* Mushy - rummut
Zylinkultamyyrä

**Zylinkultamyyrä** eli **tummahiekkakultiainen** (*Cryptochloris zyli*) on Afrikan eteläosassa elävä, kultakontiaisiin eli kultamyyriin kuuluva erittäin uhanalainen nisäkäslaji.

## Levinneisyys

Lajin nykyinen asuinalue on Etelä-Afrikassa. Alun perin zylinkultamyyrää löydettiin 16 kilometriä sisämaahan Etelä-Afrikan lounaisrannikolta sijaitsevalta alueelta. Vuonna 2003 toinen lajin edustaja löydettiin kauempaa pohjoisesta, Groenriviermondista.

## Yleistä

Kultamyyrät ovat ikivanhoja nisäkkäitä, jotka elävät pääasiallisesti maan alla. Niillä on kiiltävä ja tiheä turkki sekä virtaviivainen muoto. Eläimillä ei ole näkyviä silmiä tai korvia ja ne ovatkin sokeita. Pieniä silmiä peittää iho ja pienet korvat ovat piilossa turkin seassa.

Zylinkultamyyrä on kooltaan noin 80–90&nbsp;mm pitkä ja painaa 20–30 grammaa. Se asuu rannikoiden hiekkadyynien ja muiden hiekkaisten alueiden lähettyvillä. Tunnelinsa kultamyyrät kaivavat yleensä pinnan tuntumaan.

Ravinnokseen zylinkultamyyrä hankkii erilaisia selkärangattomia sekä jalattomia liskoja, jotka kasvavat kahden sentin pituisiksi.

Zylinkultamyyrän pesueeseen syntyy yhdestä kahteen poikasta. Pesät ovat ruoholla vuorattuja koloja.

Zylinkultamyyrää uhkaa elinalueiden katoaminen. Rannikoiden timanttikaivokset saattavat johtaa alueiden pienenemiseen. Myös rannikoiden turismista johtuva elinalueiden muuttuminen on ongelmallista tälle lajille.

## Lähteet

## Aiheesta muualla
* http://www.animalinfo.org/species/crypzyli.htm#status
Vastahyökkäys

**Vastahyökkäys** on puolustustaktiikka, jonka tärkeimpiä elementtejä on nopeus, voima ja usein yllätyksellisyys.

## Periaate

Vastahyökkäyksellä pyritään pysäyttämään vastustajan eteneminen ja samalla kääntää taistelun osapuolia siten, että omat joukot toimivat hyökkääjinä ja vihollinen asettuu puolustuskannalle. Tällä toimenpiteellä saavutetaan aloitekyky. Onnistuneella vastahyökkäyksellä saadaan vihollisen joukot perääntymään ja omat joukot etenemään.
Sex Over the Phone

**Sex Over The Phone** on Village People -yhtyeen albumi vuodelta 1985. Alkuperäisestä kokoonpanosta oli tuolloin jäljellä enää kolme jäsentä. Sex Over the Phone sai jonkinasteista menestystä Britannian listoilla, mutta verrattuna Village Peoplen suuruuden päiviin 1970-luvun lopussa menestys oli todella laihaa, joten yhtye hajaantui lähes kymmeneksi vuodeksi.
Levyn nimikappale "Sex Over The Phone" on Village Peoplen 1980-luvun tuotannon tunnetuin.

## Kappaleet
# 
# 
# 
# 
# 
# 
# 
# 

## Kokoonpano
* Glenn Hughes- nahkamies
* Felipe Rose - intiaani
* Alex Briley - sotilas
* Ray Stephens - poliisi
* Mark Lee - rakennusmies
* Jeff Olson - cowboy
Xbox Live Arcade

**Xbox Live Arcade** on Microsoftin ylläpitämä verkkopalvelu, jota käytetään pienten videopelien jakamiseen Xbox- ja Xbox 360 -pelikonsolien omistajille. Palvelu käynnistettiin ensimmäisen kerran vuoden 2004 lopulla ja se tarjoaa pelejä noin 5–15 euron hintaan. Vuoden 2005 lopulla Xbox Live Arcade käynnistettiin uudelleen Xbox 360:n julkaisun yhteydessä. Samalla julkistettiin myös uusia pelejä ja toimintoja. Pelit on suunnattu satunnaisille pelaajille. Pelien idea on usein yksinkertainen ja pelaamisen oppii helposti.

## Xbox
Xbox Live Arcade palvelun julkisti Microsoft 3. marraskuuta 2004 Xbox-pelikonsolille. Microsoft alkoi jakaa aloituslevyjä, jotka sisälsivät Xbox Live Arcade -ohjelmiston sekä ilmaisen version *[[Ms. Pac Man]]ista*. Kun yhteys oli muodostettu Xbox Live -palveluun, asiakkaat voivat ostaa luottokortilla muita pelejä tai ladata 30 minuutin ajan toimivan kokeiluversion mistä tahansa saatavilla olevasta pelistä.

### Xbox Live Arcade -pelit Xboxille
Tässä on lista Xbox Live Arcade -peleistä alkuperäiselle Xboxille:

## Xbox 360
Palvelu käynnistettiin uudelleen 22. marraskuuta 2005 Xbox 360:lle ja se on integroitu suoraan pelikonsolin käyttöliittymään.
Alun perin Xbox 360:n Live Arcade -pelien kokorajoitus kehittäjille oli 50 megatavua, mutta vuodesta 2007 alkaen on sallittu tämän rajan ylittäviä pelejä. Vuonna 2009 rajoitus nostettiin virallisesti kahteen gigatavuun, joka on suurin mahdollinen Liven teknisistä rajoitteista johtuen. Kaikki Xbox 360 -kiintolevyt sisältävät ilmaisen version *[[Hexic HD]]* -pelistä.

### Microsoft Points

Xbox Live Arcade -pelit ostetaan käyttäen Microsoft Points -pisteitä. Pisteitä voi ostaa kaupasta tai luottokortilla.

### Xbox Live Arcade -pelejä Xbox 360:lle

Lista Xbox Live Arcade peleistä, jotka ovat saatavilla Xbox 360:lle -pelikonsolille.

*(*) LB - Parhaan pelaajan näyttö, M - Moninpeli, CO - Kaksinpeli, DC - Ladattava sisältö, C - Kameraa tukeva*

## Katso myös
*Xbox Live Marketplace

## Lähteet

## Aiheesta muualla
* Xbox Live Arcade suomeksi
* Xbox Live Arcade englanninkielisenä
Vladimir Horowitz

**Vladimir Horowitz** (, ; 1. lokakuuta (J: 18. syyskuuta) 1903 Kiova t. Berdytšiv – 5. marraskuuta 1989 New York City) oli ukrainanjuutalainen pianisti, joka myöhemmin emigroitui Saksan kautta Yhdysvaltoihin. Hänen tekniikkansa sekä sointinsa väri ja jännitteisyys ovat monien mielestä yhä ylittämättömiä. Hänen laaja ohjelmistonsa sisälsi niinkin erilaisten säveltäjien kuin Domenico Scarlattin ja Aleksandr Skrjabinin teoksia. Kritisoijat taas ovat antaneet hänen maneereilleen määreen *horowitziaaninen* ja väittäneet hänen usein etääntyneen tulkinnoissaan säveltäjien tarkoitusperistä. Joka tapauksessa Horowitz yleisesti luetaan 1900-luvun suurten pianistien joukkoon.

## Elämä
Horowitz itse on kertonut syntyneensä Kiovassa Ukrainassa, tuolloisessa Venäjän keisarikunnassa. Jotkin lähteet mainitsevat kuitenkin, että synnyinpaikka olisi Berdytšiv. Hänen serkkunsa Natasha Saitzoff sanoi haastattelussa vuonna 1991, että kaikki perheen neljä lasta olisivat syntyneet Kiovassa. Horowitzin vaimo Wanda Toscanini taas on ollut Berdytšiv-mahdollisuuden kannalla.

Isä väärensi 1903 syntyneen Vladimirin iän vuotta nuoremmaksi, jotta poika välttäisi asepalveluksen: tämä syntymävuosi 1904 esiintyy yhä eräissä lähteissä.

Pianotunteja hän alkoi ottaa jo varhain. Ensimmäinen opettaja oli oma äiti Sofija Bodik, pianisti itsekin. Vuonna 1912 nuori Vladimir pääsi Kiovan konservatorioon, jossa hänen opettajiaan olivat Vladimir Puhalski, Sergei Tarnovski ja Felix Blumenfeld. Hän valmistui konservatoriosta 1919 ja soitti Sergei Rahmaninovin 3. pianokonserton lopputyönään. Ensikonserttinsa Horowitz piti vuonna 1920. Hän kierteli Venäjällä konsertoimassa ja loikkasi länteen vuonna 1925 eikä aikonut enää palata kotimaahansa. Hän esiintyi Berliinissä, Pariisissa, Lontoossa ja New Yorkissa. Hänestä tuli Yhdysvalloissa yleisön suosikki. Olin Downes luonnehti häntä vuonna 1928 konserttiarvostelussaan ”arojen tornadoksi”.

Suuresta suosiosta huolimatta Horowitz itse epäili pianistinkykyjään, ja hän vetäytyi konserttilavoilta useita kertoja: 1936–1938, 1953–1965, 1969–1974 ja 1983–1985.

Horowitz aloitti levytysten teon vuonna 1928. Sitä ennen hän oli jo tallentanut soittoaan pianorullille. Levytystoiminta jatkui yli 60 vuotta. Viimeisen äänitteensä hän sai valmiiksi neljä päivää ennen kuolemaansa.

Horowitz avioitui Arturo Toscaninin tyttären Wandan kanssa vuonna 1933. Hän asettui Yhdysvaltoihin asumaan vuonna 1939 ja sai kansalaisuuden vuonna 1944. Hän kuoli sydänkohtaukseen New Yorkissa vuonna 1989.

## Lähteet

## Kirjallisuutta
* 

## Aiheesta muualla

* Horowitz-sivusto
The Fragile Art of Existence

**The Fragile Art of Existence** on Control Denied -yhtyeen ensimmäinen ja ainoa julkaistu albumi. Levy julkaistiin 1999.

Kaikki sävellykset ja sanoitukset: Chuck Schuldiner.

## Kappalelista
### CD 1
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 

## Kokoonpano
* Chuck Schuldiner – kitara
* Steve DiGiorgio – basso
* Shannon Hamm – kitara
* Tim Aymar – laulu
* Richard Christy – rummut

## Arvostelut
* Imperiumi: 7½/10
* Metalliluola: 9/10

## Lähteet

## Aiheesta muualla
* Levyn sanoitukset
* 
*
Yökissa

**Yökissa** (*Leopardus guigna* syn. *Oncifelis guigna*) eli **kodkod** on Etelä-Amerikassa elävä harvinainen pieni kissaeläin. Yökissaa ei ole tutkittu vielä pitkään, eikä sen elintavoista siksi tiedetä juuri mitään.

## Tuntomerkit
Yökissan turkin väritys on harmaanruskea ja häntä juovainen. Turkkia koristavat tummat laikut, ja mahanalus on vaalea. Uroskissat painavat keskimäärin 2,4 kilogramma ja naaraat noin 1,7 kilogramma. Kooltaan yökissa on Amerikan pienin ja yksi maailman pienimmistä kissoista. Kissan vartalon pituus on 40–52 senttimetriä ja häntä noin 19–25 senttimetriä.

## Ravinto ja lisääntyminen
Yökissa saalistaa yleensä öisin, mutta joskus myös päivällä, jos ihmisten läsnäolo ei häiritse. Saaliiksi joutuvat pienet jyrsijät, linnut ja mahdollisesti liskot.

Kissojen raskauden oletetaan kestävän 72–78 päivää. Yhdessä pesueessa on kerrallaan yleensä 2–3 pentua. Kissat ovat eläneet vankeudessa 11-vuotiaiksi.

## Levinneisyys
Yökissan elinalueisiin kuuluvat eteläisen ja keskisen Chilen alueen Andien vuoristo ja lounainen Argentiina. Ne elävät Andeilla kosteissa ja lauhkeissa sekametsissä noin 50 metrin korkeudesta alueen puurajaan asti, joka sijaitsee noin 1,8–2,5 kilometrin korkeudessa. Kissat tarvitsevat selvitäkseen suojaa, puita tai pensaita.

## Lähteet
Kantatie 91

**Kantatie 91** on Inarin kunnan alueella Lapissa sijaitseva kantatie. Tien pituus on 53 kilometriä. Tie haarautuu valtatieltä 4 Ivalossa, seurailee Luttojoen vartta ja päättyy Raja-Joosepin rajanylityspaikalle Venäjän rajalle. Tie on kokonaisuudessaan kaksikaistainen ja laadultaan erinomainen. Venäjän puolella tie jatkuu Murmanskiin.

## Reitti
*Inari
**Ivalo (vt 4 E75)
**Akujärvi (st 969)
**Raja-Jooseppi (valtakunnanraja, Venäjän tie P11)

## Historiaa
Nykyisestä kantatiestä 91 Ivalon ja Akujärven välinen osuus oli vuoden 1938 tienumerointijärjestelmässä osa tuolloin Petsamoon johtanutta valtatie 4:ää. Sodanjälkeisten alueluovutusten seurauksena Nelostien linjausta muutettiin.

Ensimmäinen tie Ivalon ja Raja-Joosepin välille on rakennettu 1950-luvulla. Raja-Joosepin rajanylityspaikka avattiin 1967, ja kansainväliseksi se muuttui vuonna 1989.

Ennen vuoden 1996 tienumerouudistusta Ivalon ja Raja-Joosepin välinen tie oli maantie 968. Tuolloin kantatieksi muutettu tie oli kuitenkin tieluokkaansa nähden kunnoltaan ala-arvoinen: sorapintainen, kapea, mutkainen ja mäkinen. Parannustyöt aloitettiin vuonna 1997, ja ne valmistuivat vuonna 2002. Rakennuskustannukset olivat hieman alle 12 miljoonaa euroa. Uusittu tie on kokonaisuudessaan kestopäällysteinen, ja ajoradan leveys on seitsemän metriä. Venäläinen osapuoli on ilmoittanut saavansa rajalta Murmanskiin jatkuvan tieyhteyden päällystettyä kokonaisuudessaan vuonna 2006.

## Lähteet

## Aiheesta muualla

*Matti Grönroosin sivu kantatiestä 91
Gaucho

**Gaucho** () on termi, jota käytetään Etelä-Amerikan pampan, chacojen ja Patagonian ruohotasankojen asukkaista. Gauchoja asuu Argentiinassa, Uruguayssa, Paraguayssa, Etelä-Chilessä (jossa käytetään nimitystä *huaso*) ja Etelä-Brasiliassa. Gaúcho on myös nimitys Brasilian Rio Grande do Sulin osavaltion asukkaille – tässä mielessä tunnettu jalkapalloilija Ronaldinho on gaúcho.

Gauchoa voi pitää eräänlaisena löyhänä vastineena Pohjois-Amerikan cowboylle.  Cowboyn, meksikolaisen vaqueron ja venezuelalaisen llaneron tapaan gaucho on termi, joka viittaa enemmän 1800-luvulle, jolloin gauchot muodostivat väestön enemmistön, kuin nykyaikaan. Perinteisesti gauchot ovat paimentaneet karjaa ja harjoittaneet maataloutta pääelinkeinonaan. Cowboyn tapaan gauchoihin liittyy romanttinen perinne, joka on näkynyt etenkin Argentiinan kulttuurissa. 

## Aiheesta muualla

* Gauchos of Argentina, Uruguay and Southern Brazil  About Travel
Jesse Saarinen (jääkiekkopuolustaja)

**Jesse Saarinen** (s. 22. maaliskuuta 1977 Turku) on suomalainen jääkiekkoilija. 

Saarinen oli tärkeässä roolissa, kun Porin Ässät sai hopeaa vuonna 2006. Hän teki 5–4-jatkoaikamaalin HPK:ta vastaan pelatun loppuottelusarjan toisessa ottelussa hämeenlinnalaisten voitettua ensimmäisen kohtaamisen. Lopulta HPK voitti finaalisarjan 3–1 ja vei Suomen mestaruuden. Saarinen lopetti ammattilaisuransa keväällä 2008 pelattuaan kaksi viimeistä kautta TPS:n joukkueessa ja siirtyi työskentelemään pankkiin jatkaen kuitenkin pelaamista 2-divisioonan RNK Hoci:ssa ja Kiekko-67:ssä.

Jesse Saarinen on rullakiekon maailmanmestari vuodelta 2003. Rullakiekon SM-liigassa hän edusti Kiekko-67:ää.

## Seuraura

## Lähteet
*
*
Scream Bloody Gore

**Scream Bloody Gore** on Death-yhtyeen ensimmäinen studiojulkaisu vuodelta 1987. 

*Scream Bloody Goren* tyyli on hyvin erilainen verrattuna Deathin myöhempään 1990-luvun tuotantoon, joka on musiikiltaan paljon melodisempaa ja soitoltaan huomattavasti teknisempää. Temaattisesti levy on uskollinen death metalin syntyyn läheisesti liittyviin aiheisiin: zombiet, väkivalta ja kuolema ovat selkeästi näkyvissä jo kappaleiden nimissä ja sanoituksissa. Albumin soundit ovat rouheat ja hiomattomat. Tempo on miltei joka kappaleessa nopea, rummuilla soitetaan 200 iskua minuutissa tai vieläkin nopeammin. Chuck Schuldinerin laulu on genrelle myöhemminkin tyypillistä murinaa.

Vaikka John Hand on merkitty albumille rytmikitaristiksi, hän ei soittanut lopullisessa versiossa nuottiakaan. Suurin osa *Scream Bloody Goren* kitararaidoista oli äänitetty Handin liittyessä Deathiin ja Schuldiner erotti Handin yhtyeestä jo ennen esikoisalbumin julkaisua.

## Kappaleet
#
#
#
#
#
#
#
#
#
#

**CD:n bonuskappaleet**
#
#

;Vuoden 1999 uudelleenjulkaisu
#
#

## Kokoonpano
* Chuck Schuldiner – basso, kitarat, laulu
* Chris Reifert – rummut

**Muut**
* Edward Repka – kansien suunnittelu, taiteilija
* Randy Burns – rytmisoittimet, tuottaja

## Arvostelut
* Allmusic: 
* Sputnikmusic: 

## Infernal Death -demo
**Infernal Death** julkaistiin ennen studioalbumia vuonna 1987, jonka nimikkokappale julkaistiin demon lisäksi yhtyeen debyyttialbumilla *Scream Bloody Gore*. Kappaletta ei ole julkaistu yhdelläkään kokoelma- tai livealbumilla.

### Kappaleet
#
#
#

### Kokoonpano
* Chuck Schuldiner – basso, kitara ja laulu
* Kam Lee – rummut ja laulu

## Lähteet

## Aiheesta muualla
* 
*
Lievestuoreen Yhteiskoulu

**Lievestuoreen Yhteiskoulu** oli Laukaan kunnan Lievestuoreen kylällä vuosina 1948-1974 toiminut yksityinen kannatusyhdistyksen ylläpitämä yhteiskoulu. Koulun perinteitä jatkoi Lievestuoreen lukio, joka kuitenkin lakkautettiin 2000-luvun alussa.

Yhteiskoulun pitkäaikaisimpana ja viimeisenä rehtorina toimi Eino Levijärvi.

## Aiheesta muualla
* Lievestuoreen yhteiskoulun kilta verkkolehti 
* Lievestuoreen yhteiskoulun oppilas- ja opettajatietokanta
* Suomen yksityisten oppikoulujen digitaalinen matrikkeli